Hajnali izomgörcs - Mozgásszervi megbetegedések
Főoldal / Orvos válaszol / Összes kérdés / Mozgásszervi megbetegedések / Hajnali izomgörcs
Kedves Doktor(nő/úr) ! Korábban is előfordult néha hajnalban (főleg) vádliban jelentkező izomgörcs, de az utóbbi 3-4 héten minden hajnalban menetrendszerűen megjelenik, de most már szinte egészen bokától a fenekemig (lovaglóizom ?), s mindkét lábszárban hátul. Ez önmagában nagyon fájdalmas és kényelmetlen (csak úgy múlik, ha felkelek, s "ráterhelek"), de ami ma hajnalban történt, minden eddigit felülmúlt. A bal lábamban megint jelentkezett ez a görcs, már azon voltam, hogy felülök, felkelek, s ráállok, amikor -már az ágyon ülve- begörcsölt a jobb combom körben, térdtől egészen fenékig. Ennél erősebb fájdalmat nem sokat tapasztaltam eddig, s próbáltam ráállni, de eközben csak fokozódott a fájdalom, próbáltam kiegyenesedni, de az is csak rontott a helyzeten. A "dolognak" úgy lett vége, hogy 2-3 percig eléggé előregörnyedve álltam mozdulatlanul, s aztán valahogy megpróbáltam elindulni. Hát valahogy sikerült, s aztán mindez felkelés után "szinte" nyomtalanul eltűnik. Napközben nem sűrűn jön elő, illetve bizonyos mozdulatokkal -melyeket lehetőség szerint kerülök- ki lehet "provokálni". Egy ilyen mozdulat pl, ha a lábfejet hátul (kéz-segítséggel persze) megemelem, mint ahogy a focista mutatja a stoplikat a bírónak.Minél kevésbé segítek ilyenkor kézzel, vagyis minél inkább az izomzat van terhelve, annál hamarabb görcsöl be a vádlim. Ez mindkét láb esetében így van. Van valami keringési problémám is, ezt mindkét alsó lábszáron szoktam időnként hátul érezni. Ez valami vénás dolog, ezt úgy érzem jól meg tudom az előbbitől különböztetni. Izomfájdalom napközben is szokott kialakulni, ezt arra vezetem vissza, hogy a lábboltozatom erősen süllyedt, s hosszabb gyaloglás után érzem az összefüggést. Igen ám, csakhogy a lúdtalpam már legalább 35 éve megvan, aqz utóbb írt tünetet már tudom kezelni. (Egyszerűen megszoktam, nincs terápia, csak meg kell állni, pihenni, lassítani.) De ez az izomgörcs kezd elviselhetetlenné válni. Még egy dolog, talán össze is függ az előzőekkel: Csinálok napközben egy nyújtózkodást, vagy pl hátizsákot kell felvenni, s bal kézzel jobbra hátranyúlva erőlködök, (vagy pl buszon nyújtózkodni a kapaszkodón) szinte biztos, hogy bal oldalon rekeszizom tájon, vagy derék,-hát -tájékon begörcsöl, s ebből csak 1-2 perc után tudok "szabadulni". Ha másik karral másik irány akkor pedig ellenkező irányban történik ugyanez. Gyógyszereim: Milurit 100 mg 1x1, Rabyprex 20 mg 1x1, FenoSwiss 160 mg 1x1, Proenzi 3 2x1, Symbycort Turbuhaler 2x2 puff. Kb 1-2 hét múlva készülök a háziorvoshoz, de előtte szeretnék kicsit tisztábban látni fentiek okairól. Ebben az oldalban, s az itt dolgozó remek orvosokban nagy bizalmam van, ezért is fordultam a Webbeteghez. Mielőbbi válaszukat előre köszönöm.
Tisztelt Kérdező! Az izomgörcsöket egy fokozott ingerlékenységi állapot okozza, melyet valóban lehet provokálni az ún. nyújtási reflex-szel, ha hátrafeszíti a lábfejét. A leggyakrabban magnézium, vagy calcium, vagy sóhiány okozza ezt a fokozott görcskészséget. próbáljon meg magnéziumot szedni pezsgőtabltetta, vagy Magne B vitamin formájában, emellett Ca pezsgőtabletta, illetve Kaliumpótlásra lehet szükség. Ez utóbbi a banánban van nagyobb mennyiségben pl. Emellett jó hatású lehet, ha izomlazító kenőccsel masszírozza be a lábát esténként.
Kérdés: 2011. június 17., 08:57; Megválaszolva: 2011. június 21., 10:03